Diari Oficial de la Generalitat Valenciana


Sumari del DOGV 3115, del 05-11-1997 (1997/11190)

RESOLUCIÓ de 15 d'octubre de 1997 de la Direcció General d'Ordenació i Innovació Educativa i Política Lingüística per la qual es resol la convocatòria d'ajudes a projectes de formació del professorat en centres.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3115

Data del DOGV
:   05-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11491


Organisme emissor
:   Conselleria de Cultura, Educació i Ciència

Tipus de document
:   Resolució

3687 RESOLUCIÓ de 15 d'octubre de 1997 de la Direcció General d'Ordenació i Innovació Educativa i Política Lingüística per la qual es resol la convocatòria d'ajudes a projectes de formació del professorat en centres. [97/X11312]
  
Per l'Ordre de 20 de maig de 1997, de la Conselleria de Cultura, Educació i Ciència (DOGV 12-06-97), es convocaren ajudes a projectes de formació del professorat en centres.
  
Acomplerts els tràmits requerits en la convocatòria, la comissió de selecció fa la proposta definitiva i d'acord amb la delegació feta pel conseller en la disposició final primera de l'esmentada ordre, resolc:
  
Primer
  
Fer pública la relació dels projectes seleccionats que s'indiquen en l'annex I d'aquesta resolució i concedir-los perquè els realitzen les quantitats que s'hi expressen, per una quantitat màxima de 53.909.385 de pessetes del capítol II del programa pressupostari 421.30 i del capítol IV, del programa 421.30 per una quantitat màxima de 3.000.000 de pessetes de l'exercici de 1997.
  
Fer pública la relació dels projectes no seleccionats que figuren en l'annex II amb indicació de la causa.
  
Segon
  
Les direccions territorials d'Educació comunicaran als centres implicats les mesures de flexibilitat horària aprovades per a la realització dels projectes.
  
Tercer
  
Els requisits per a la percepció de les ajudes, les obligacions dels beneficiaris, i la justificació de les despeses són els indicats en les bases onze, dotze i tretze de l'Ordre de 20 de maig de 1997, de la Conselleria de Cultura, Educació i Ciència, (DOGV de 12-06-97).
  
La direcció del centre beneficiari enviarà un escrit a la Direcció General d'Ordenació i Innovació Educativa i Política Lingüística acceptant expressament l'ajuda concedida, en el termini de 30 dies naturals a partir de l'endemà de la publicació de la resolució al DOGV.
  
A més, per als centres privats concertats, atesa la base tretze de l'esmentada convocatòria, el termini per a la presentació davant la Direcció General d'Ordenació i Innovació Educativa i Política Lingüística, tant de la justificació prèvia de l'ajuda com de la justificació a posteriori de l'ajuda, en cap cas no excedirà del dia 1 de desembre de 1997.
  
Els centres que no complesquen la condició assenyalada anteriorment es considerarà que renuncien a l'ajuda concedida.
  
Quart
  
Contra aquesta resolució, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de la publicació, amb la comunicació prèvia a la Conselleria de Cultura, Educació i Ciència, d'acord amb els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb els articles 57 i 58 de la Llei Reguladora de la Jurisdicció Contenciosa Administrativa.